CELEX: C2004/300/57
Language: lt
Date: 2004-12-04 00:00:00
Title: Byla C-421/04 Audiencia Provincial de Barcelona - Sección Decimoquinta 2004 m. birželio 28 d. nutartimi pateiktas prašymas priimti prejudicinį sprendimą byloje MATRATZEN CONCORD, AG prieš HUKLA-GERMANY, S.A.

4.12.2004   
            
            
               LT
            
            
               Europos Sąjungos oficialusis leidinys
            
            
               C 300/31
            
         Audiencia Provincial de Barcelona - Sección Decimoquinta 2004 m. birželio 28 d. nutartimi pateiktas prašymas priimti prejudicinį sprendimą byloje MATRATZEN CONCORD, AG prieš HUKLA-GERMANY, S.A.
   (Byla C-421/04)
   (2004/C 300/57)
   Audiencia Provincial de Barcelona - Sección Decimoquinta 2004 m. birželio 28 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2004 m. spalio 1 d., priimti prejudicinį sprendimą byloje MATRATZEN CONCORD, AG prieš HUKLA-GERMANY, S.A.
   Audiencia Provincial de Barcelona prašo Teisingumo Teismo atsakyti į šį klausimą:
   Ar prekių ženklo registracijos galiojimas valstybėje narėje, kai tas prekių ženklas neturi jokio skiriamojo požymio arba naudojamas prekyboje nurodyti juo pažymėtą prekę ar prekės rūšį, jos kokybę, kiekybę, paskirtį, vertę, geografinę kilmę ar kitas prekės savybes, ir nurodytas kitos valstybės narės kalba, kuria registracijos valstybėje narėje nekalbama, kaip, pavyzdžiui, Ispanijos prekių ženklo „MATRAZEN“, kuris naudojamas čiužiniams ir kitoms susijusioms prekėms atskirti, atveju gali sudaryti paslėptą prekybos tarp valstybių narių apribojimą?